Parrhasius

Parrhasius er en slekt av glansvinger som tilhører underfamilien stjertvinger (Theclinae).

Utseende 
Middelsstore (vingespenn 30-40 millimeter) stjertvinger med én kort og én lengre stjert på bakvingen. Som hos mange andre stjertvinger er hannens overside skinnende blå med mørke ytterkanter, hunnen er mer brunlig. Undersiden er grå med tynne, hvite tverrstreker som gjerne danner en "W" i bakvingen, og en oransje flekk ved bakhjørnet.

Levevis 
I alle fall den vidt utbredte Parrhasius m-album har larver som lever på eikeslekten (Quercus spp.).
Artene har flere generasjoner hvert år, opptil seks i det sørlige USA, med en generasjonstid på litt over en måned. Et spesielt trekk er at disse sommerfuglene gjerne fanges i lysfeller, de er dermed etter alt å dømme delvis nattaktive.

Utbredelse 
Disse artene lever i Nord-Amerika nord til Kansas, i Mellom- og Sør-Amerika.

Systematisk inndeling 
 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger' (Theclinae)
 stamme Eumaeini Doubleday, 1847
 Panthiades-gruppen – neotropisk
 slekten Parrhasius Hübner, 1819
 Parrhasius m-album (Boisduval & LeConte, 1833)
 Parrhasius moctezuma (Clench, 1971)
 Parrhasius orgia (Hewitson, 1867)
 Parrhasius polibetes (Stoll, 1781)
 Parrhasius selika (Hewitson, 1874)
 Parrhasius urraca Nicolay, 1979

Eksterne lenker 
 
 Brower, Andrew V. Z. 2007. Parrhasius i The Tree of Life Web Project, [http://tolweb.org/ http://tolweb.org 
 www.funet.fi – Parrhasius
 Bilder av Parrhasius m-album

Stjertvinger
Sommerfugler formelt beskrevet i 1819
Dyr formelt beskrevet av Jacob Hübner